Na temelju članka 47. Zakona o zaštiti pučanstva od zaraznih bolesti ("Narodne 
novine" broj 79/07, 113/08, 43/09, 130/17, 114/18 i 47/20) a u vezi s člankom 18. 
Zakona o izmjenama i dopunama Zakona o zaštiti pučanstva od zaraznih bolesti 
("Narodne novine" broj 47/20) i u vezi s člankom 5. Zakona o izmjeni i dopunama 
Zakona o zaštiti pučanstva od zaraznih bolesti (, Narodne novine“ broj 134/20), članka 
22.a Zakona o sustavu civilne zaštite (,Narodne novine“ broj 82/15, 118/18, 31/20 i 
20/21) te članka 9.a Zakona o ugostiteljskoj djelatnosti (,Narodne novine“ broj 85/15, 
121/16, 99/18, 25/19, 98/19, 32/20 i 42/20) i članka 57.a Zakona o trgovini (,Narodne 
novine“ broj 87/08,116/08, 76/09, 114/11, 68/13, 30/14, 32/19, 98/19 i 32/20) Stožer 
civilne zaštite Republike Hrvatske, 15. prosinca 2021., donosi 


ODLUKU 
o izmjenama Odluke o nužnim epidemiološkim mjerama kojima se 
ograničavaju okupljanja i uvode druge nužne epidemiološke mjere i preporuke 
radi sprječavanja prijenosa bolesti COVID-19 putem okupljanja 


|. 
U Odluci o nužnim epidemiološkim mjerama kojima se ograničavaju okupljanja i uvode 
druge nužne epidemiološke mjere i preporuke radi sprječavanja prijenosa bolesti 
COVID-19 putem okupljanja (, Narodne novine“ broj 119/21 i 129/21) točka IV. mijenja 
se I glasi: 
,Iznimno od protuepidemijske mjere iz točke III. stavka 1. podstavka 1. ove Odluke na 
javnom događanju ili okupljanju na otvorenom prostoru može biti više od 100 osoba, 
ako to odobri županijski zavod za javno zdravstvo na čijem području se okupljanje 
održava. 
Organizatori su obvezni, uz zahtjev za održavanjem javnog događanja ili okupljanja iz 
stavka 1. ove točke, županijskom zavodu za javno zdravstvo dostaviti i prijedlog 
epidemiološkog okvira za održavanje takvog javnog događanja ili okupljanja. 
Javno događanje ili okupljanje iz ove točke ne smije se održati ako ga županijski zavod 
za javno zdravstvo ne odobri i ne potvrdi epidemiološki okvir. 
Organizator odobrenog javnog događanja ili okupljanja obvezan je osigurati 
održavanje javnog događanja ili okupljanja sukladno epidemiološkom okviru kojeg je 
odobrio ili korigirao županijski zavod za javno zdravstvo. 


Točka XIV. mijenja se i glasi: 
,Nužne epidemiološke mjere iz ove Odluke određuju se u trajanju do 31. prosinca 

IH. 
Ova Odluka objavit će se u ,Narodnim novinama“, a stupa na snagu 16. prosinca 2021. 

Dostaviti: 


1. Operativnom centru Civilne zaštite, 
na daljnju dostavu 
2. Pismohrani 


